ปาฏิหาริย์เหรียญหลวงพ่อแป๊ะ แคล้วคลาด ลั่นไกยิงไม่ออก
โชคดีกระสุนด้าน พ่อค้าขายรถเจอลูกค้าหักหลัง ใช้ปืนจ่อยิงกลางทาง,ข่าวเด่นข่าวดังในวงการพ่อค้าขายรถมอเตอร์ไซค์หรูราคาแพง บิ๊กไบค์ คันละหลายแสนบาท เมื่อไม่นานมานี้ เหตุเกิดในพื้นที่จังหวัดประจวบคีรีขันธ์ เรื่องราวบอกผ่านเฟซบุ๊กส่วนตัวเตือนภัยเป็นบทเรียนสำคัญ,เรื่องราวมีอยู่ว่า ลูกค้าคนหนึ่งได้โอนมัดจำเพื่อติดต่อขอซื้อแล้วก็นัดส่งรถกัน ถึงเวลาก็พยายามโทรศัพท์จี้นัดให้ไปส่งบนเขา แต่ด้วยลางสังหรณ์ใจบางอย่าง รู้สึกไม่ดีก็เลยพยายามหาที่ที่มีคนเยอะๆเจอกัน,เจอกันทักทายกันแล้ว เจ้าของรถก็ถามจะส่งรถตรงไหน เงินอยู่ไหน คำตอบที่ได้เงินอยู่บ้านครับ รอพี่ชายแป๊บนึงแล้วก็บอกให้ขับรถไปบ้าน ชี้ไปตรงโน้น ก็ถามกลับไปอีกว่าไกลไหมอีกฝ่ายก็บอกว่า ไม่ไกลขับไปเลยพี่เดี๋ยวผมบอก,ด้วยสัญชาตญาณหรืออะไรบางอย่างมาดลใจไม่ทราบได้ รู้สึกว่าเหตุการณ์นี้ไม่ค่อยดีแล้ว หวั่นๆหัวใจแปลกๆอย่างบอกไม่ถูก ก็เลยบอกคนขับรถว่า เอ้ย จอดก่อนจะซื้อน้ำ แล้วก็ลงรถไปซื้อน้ำกิน จากนั้นก็ส่งตำแหน่งที่ตั้งไปให้แฟนกับเพื่อน แล้วก็เดินกลับไปขึ้นรถ,ทว่าลูกค้าคนนี้ก็ยังมีความพยายามไม่ลดละที่จะพาไปขึ้นเขาให้ได้อีกครั้ง และแล้วเหตุการณ์ไม่คาดฝันก็เกิดขึ้น จังหวะที่กำลังพูดคุยกันอยู่ดีๆ ลูกค้าก็กลับกลายเป็น โจร หยิบปืนไทยประดิษฐ์ขึ้นมาโดยที่ไม่มีใครรู้ตัว ได้ยินแต่เสียงลั่นไก,โชคดีกระสุนไม่ทำงาน ก็เลยหันไปตะโกนใส่ มึงจะปล้นกูเหรอ ปรี่เข้าไปตะครุบตัว จับแขนสะบัดปืนออกแล้วก็รีบเปิดประตูกระโดดลงไปจากรถเข้าไปในบ้านคน ร้องให้ช่วย คนขับอีกคนที่มาด้วยกันก็แย่งปืนได้อีกกระบอกเพราะคนร้ายสู้แรงไม่ไหวสถานการณ์คลี่คลายจึงรีบแจ้งตำรวจ,สุดท้าย คนร้าย ก็ไปไม่รอด ยอมรับเองทุกอย่าง,วินาทีลั่นไกวินาทีชีวิต,จะด้วยปาฏิหาริย์โชคช่วย หรือจะแคล้วคลาดเพราะสิ่งศักดิ์สิทธิ์ใดๆก็ตาม ขอให้เรื่องราวนี้เป็นอุทาหรณ์สอนใจ อย่าไว้ใจคนแปลกหน้าเด็ดขาด เข้าทำนองสุภาษิตโบราณอย่าไว้ใจทาง อย่าวางใจคน จะจนใจเองจะคิดจะทำประการใดก็ต้องมีสติ รอบคอบ,นายเอกชัย เซี่ยงหว่อง นักแข่งรถชื่อดัง ฉายา เดอะเบล เอกชัย คุยให้ฟังว่า เมื่อ 10 กว่าปีก่อนผมได้มาวัดสว่างอารมณ์ (แคแถว) ตำบลขุนแก้ว อำเภอนครชัยศรี จังหวัดนครปฐม จากการแนะนำและชักชวนจากเพื่อน ซึ่งเพื่อนผมก็มีความเคารพนับถือศรัทธาเจ้าอาวาสพระครูยติธรรมานุยุต หรือ หลวงพ่อแป๊ะ ธมฺมทินฺโน เป็นอย่างมากได้ชื่อว่าเป็นลูกศิษย์อาจารย์แป๊ะไปอีกคนหนึ่ง,ครั้งแรกที่ผมเจอหลวงพ่อ รู้สึกว่าท่านไม่เหมือนกับพระรูปอื่นที่ผมเคยไปกราบไหว้ เพราะท่านดูเป็นกันเอง ไม่ถือตัว เข้าหาง่าย จนถึงปัจจุบันหากผมว่างผมก็จะไปทำบุญที่วัดนี้อยู่เรื่อยๆ,เดอะเบล เอกชัย มีโอกาสไปทำบุญที่วัดเมื่อใดก็จะบูชาวัตถุมงคลของหลวงพ่อแป๊ะมาตลอดอย่างต่อเนื่อง เพื่อเอาไว้พกติดตัวเป็นสิริมงคลแก่ตัวเอง,ก่อนเหตุการณ์ที่เป็นข่าวดังข้างต้น ราวๆเดือนกุมภาพันธ์ 2561 ก็ได้เช่าเหรียญรุ่น เจ้าสัว AEC มาเลี่ยมและพกติดตัวไว้,ด้วยศรัทธาความเชื่อที่มีต่อ หลวงพ่อแป๊ะ วัดสว่างอารมณ์ เอกชัย เล่าให้ฟังอีกว่า ไม่เชื่อก็ต้องเชื่อนะครับก่อนเหตุการณ์ที่เป็นข่าวนี้ก็มีเรื่องราวเหตุร้ายที่เกิดขึ้นก่อนหน้ามาแล้ว ในสนามแข่งเกิดอุบัติเหตุรถล้มทั้งหมด 9 คัน,ครั้งนั้นทำให้มีผู้เสียชีวิตด้วย แต่ผมกลับไม่เป็นอะไรเลย ซึ่งตอนนั้นผมก็แขวนเหรียญหลวงพ่อแป๊ะเช่นกัน,เปิดบันทึกเหรียญ เจ้าสัว AEC,เหรียญรุ่นนี้ หลวงพ่อแป๊ะ เป็นผู้ดำริที่จะจัดสร้างขึ้นมา มุ่งหมายเพื่อหาปัจจัยซื้อที่ดินขยายวัด จำนวนอีกกว่า 30 ไร่ สืบสาวมาได้ความว่า เหรียญที่ เดอะเบล เอกชัย ห้อยนั้นก็คือ เนื้อทองพันชั่ง (เนื้อทองเหลืองสูตรใหม่ ลงยา 5 สี) จัดสร้างเมื่อเดือนมกราคม ปี 2561 โดยมีหลวงพ่อแป๊ะเป็นเจ้าพิธี,ในแวดวงพระเครื่อง ชื่อรุ่น เจ้าสัวAEC ยังได้ชื่อเรียกกันอีกชื่อหนึ่งว่ารุ่น รวย10 ชาติ,คลื่นกระแสศรัทธาที่สำคัญ หลังมีข่าวนี้เกิดขึ้นได้เพียงระยะหนึ่งเท่านั้น ก็มีผู้ที่สนใจแห่ไปจองวัตถุมงคลรุ่นนี้ของหลวงพ่อ รวมถึงรุ่นเก่ารุ่นใหม่กันเพียบ และในวันที่ 19-20 พฤษภาคมที่จะถึงนี้ ข่าวว่าทางวัดจะจัดงานเป่ายันต์เกราะเพชร ขอเชิญลูกศิษย์ลูกหาและสาธุชนที่สนใจเข้าร่วมได้ตามศรัทธา,ศรัทธานำมาซึ่งปาฏิหาริย์? เชื่อไม่เชื่ออย่างไรโปรดอย่าได้ลบหลู่.,รัก–ยม
ข่าวเด่นข่าวดังในวงการพ่อค้าขายรถมอเตอร์ไซค์หรูราคาแพง บิ๊กไบค์ คันละหลายแสนบาท เมื่อไม่นานมานี้ เหตุเกิดในพื้นที่จังหวัดประจวบคีรีขันธ์ เรื่องราวบอกผ่านเฟซบุ๊กส่วนตัวเตือนภัยเป็นบทเรียน
เหรียญหลวงพ่อแป๊ะ,เหนือฟ้าใต้บาดาล,รัก-ยม,เจ้าสัวAEC,เดอะเบล เอกชัย